
Kiinan kieli 



Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Kiinan kieli (>Xlo, perinteisin merkein 'jtin (hänyu, 
eli Han-kansan kieli) tai ^ (zhöngwen, millä 
viitataan pääasiassa kirjoitettuun kieleen, joka on 
kaikille kiinan kielille yhteinen) tai taiwanilaisen 
nimityksen mukaan S in , perinteisin merkein IMI in 
(guöyu, eli valtion kieli)) on joukko läheistä sukua 
olevia mutta yleensä ei keskenään ymmärrettäviä kieliä, 
jotka yhdessä muodostavat sinotiibetiläisten kielten 
siniittisten kielten haaran. Äidinkielenään kiinan eri 
muotoja puhuu lähes miljardi ihmistä, ja noin viidesosa 
maailman väestöstä puhuu kiinansukuista kieltä. Kiinan 
muodoista yleisin on Kiinan pääkaupungissa ja muualla 
Pohjois-Kiinassa puhuttu mandariinikiina. Toiseksi 
yleisin on Shanghaissa puhuttu wu-kiina, sen jälkeen 
Hongkongissa puhuttu yue-kiina. 

Puhujia on pääasiassa Kiinassa, Taiwanissa sekä useissa 
muissa Kaukoidän sekä Tyynen valtameren 
rantavaltioissa Yhdysvallat mukaan luettuna. Kiina 
kuuluu sinotiibetiläisiin kieliin, joita kiinan lisäksi ovat 
mm. tiibet ja hurma. Tästä kielikunnasta kiina kuuluu 
siniittisiin kieliin. 

Kiinan kieli 

Oma nimi 

mE/mm, tai 

Tiedot 

Alue 

Kiina, Singapore, Taiwan, Malesia 

Virallinen 

H Kiina 

kieli 

Singapore 


H Kiinan tasavalta 

Puhujia 

1,5 miljardia 

Sija 

1 

Kirjaimisto 

kiinalainen 

Kielenhuolto Kiinan kansantasavallassa: 


National Language Regulating 

Committe 


Kiinan tasavallassa: National 


Languages Committee 

Singaporessa: Promote Mandarin 

Council 


Malesiassa: Chinese Language 

Standardisation Council of 


Malaysia 

Kielitieteellinen luokitus 

Kielikunta 

sinotiibetiläiset kielet 

Kieliryhmä 

siniittiset kielet 

Kielikoodit 

ISO 639-1 

zh 

ISO 639-2 

chi 


Ohje 


Kiinan kieli ja kiinalaiset kielet 








































Usein nimitystä kiinan kieli ( ^ H ® zhöngguöhuä eli 
Kiinan valtion kieli) käytetään, kun todella tarkoitetaan 
mandariinikiinaa, joka on Kiinan virallinen kieli. Etniset 
kiinalaiset puhuvat itse asiassa useita eri kiinan kieliä, jotka 
eivät ole puhuttuna keskenään ymmärrettäviä, mutta ovat 
kyllä toisilleen sukuaJ 1 ' Kiinan kielien välistä 
ymmärrettävyyttä lisää yhteinen kirjoitusjärjestelmä (tosin 
merkistöjä on kaksi, kts. alempaa), jossa yksittäiset merkit 
ilmaisevat yleensä kokonaisia sanoja tai yhdyssanojen osia. 
Kirjoitettu kieli ei kuitenkaan ole yhtenäinen, koska 
kiinalaisten kielien välillä on myös selviä kieliopillisia ja 
sanastollisia eroavaisuuksia. 

Kiinan yleiskieli on Pohjois-Kiinassa puhuttu 
mandariinikiina (fiMiä, putönghuä eli "yleiskieli"). Se on 
valtion virastojen kieli ja oppilaitosten opetuskieli. Niinpä 
käytännöllisesti katsoen kaikki kouluja käyneet kiinalaiset 
osaavat sitä ainakin vieraana kielenä. Mandariinikiina on 
Kiinan kielistä ylivoimaisesti puhutuin, mutta myös useilla 
muilla kiinalaisilla kielillä kuten kantoninkiinalla, gan- 
kiinalla, wu-kiinalla ja hakka-kiinalla on kymmeniä 
miljoonia puhujia. 

Monet kiinan murteista ovat kehittyneet keskikiinasta, joka 
taas on muiden murteiden ohella kehittynyt 
muinaiskiinasta. 


Kielioppi 


Shenpng 


JIM 


p • 

Beijing 


X’an 


MAN D ARI N N „ jil)g 


Chongqing XIAIIG G AU 


• m Shanghai 

l_l|j| * Hangzhou 

wu 


ChuigshA MIN Tsipti 

HAKKA 

PING • Guajig;h Oli 

Hong long 


Chinese dialect groups 

■ Mandarin - 836 milllon (Worldwide) 

■ Jin (usu.grouped with Mandarin) - 45 million 

□ Wu ■ 77 million 

□ Hui ii ouped withWu) - 3.2 million 
I I Gan -31 million 


Kiina on peruskieliopiltaan eurooppalaisiin kieliin 
verrattuna erittäin yksinkertainen kieli. Kiinan sanoja ei 
taivuteta lainkaan, eikä edes aikamuotoja tai monikkoja 
sellaisenaan ole, vaan ne ilmaistaan sopivien sanojen tai 
kokonaisten lauseiden loppuun sijoitettavilla lyhyillä 
partikkelisanoilla. Yleisin sanajärjestys on subjekti, 
adverbi, verbi, objekti. Koska sanat eivät taivu, 

sanajärjestys on varsin tärkeässä asemassa ja sen muuttumista hallitsevat tiukat kielioppisäännöt. 


■ Xiang 36 milllon 

■ Min (incl.Taiwanese) -60 million 

■ Hakka -34 million (Worldwide) 

■ Yue - 71 million (w orklWide) 

■ Ping (usu. grouped with Yue) - 2 million 

Puhutun kiinan muotoja Kiinassa. 


Kiinaa pidetään tyyppiesimerkkinä isoloivista kielistä. Kiinan kielelle luonteenomaisia ovat määresanat, 
jotka osoittavat ajankohtaa, lukumäärää, modusta eli tapaluokkaa tai kaasusta eli sijamuotoa. Esimerkiksi 
esineiden lukumäärää ilmaistaan numeraalilla, mittasanalla ja pääsanalla. 


Sanasto ja lausunta 


Kiina on tonaalinen kieli, eli sanojen merkitys riippuu myös niiden sävelkulusta. Toonien määrä vaihtelee 
kielestä toiseen. Mandariinikiinassa on neljä toonia (viisi mikäli neutraali tooni lasketaan mukaan), Etelä- 
Kiinassa ja Hongkongissa puhutussa kantoninkiinassa on kuusi ja Shanghain seudulla puhutussa wu- 
kiinassa on vain kaksi toonia. Mandariinikiinan toonit eli sävelet ovat 1) nuotiltaan tasainen, suhteellisen 
korkea 2) nouseva 3) matala, joka nousee lopussa 4) laskeva. Nämä merkitään pinyin-kirjoituksessa 
aksenteilla. Lisäksi on olemassa viides eli neutraali tooni, jolla ei ole erillistä painoa ja joka siksi äännetään 
samalla tavalla kuin suomalainen vastaava J'' 

















Tooneja ei merkitä kiinalaisiin nimiin ja muihin sanoihin, joita sijoitetaan länsimaisen tekstin joukkoon 
esimerkiksi sanomalehdissä sekä muissa yhteyksissä. Näin ollen kiinankielisten sanojen merkitys ja oikea 
ääntämistapa jää usein epäselväksi, joskin sen voi välillä arvata kontekstista. Myöskään oikean sävelen 
tietäminen ei anna vielä lopullista varmuutta sanan merkityksestä, koska varsinainen merkitys paljastuu 
vasta kirjoitusmerkeistä, joista osa lausutaan keskenään samalla tavalla. On myös joitain sanoja, joilla on 
sama kirjoitusmerkki, mutta eri merkitys ja lausunta. Tämä on osittain seurausta kiinalaisen merkistön 
yksinkertaistamisesta. 

Kiinan kielelle on tyypillistä, että useimmat sanat ovat pienemmistä sanoista muodostettuja yhdyssanoja. 
Esimerkkejä: 

■ fänguän (tJxtiJ), ravintola (kirjaimellisesti: ruokahalli) 

■ zixingche polkupyörä (kirjaimellisesti: itse-liikkua-kärry) 

■ huöche (A^), juna (kirjaimellisesti: tulikärry) 

■ döngxi (aRS), tavara, asia (kirjaimellisesti: itä-länsi) 

■ nänkän (2ftii), ruma (kirjaimellisesti: vaikea katsoa) 

■ diusänläsl (ftH'3§IZ3), hajamielinen (kirjaimellisesti: hukata kolme, kadottaa neljä) 

■ söngshu (föft), orava (kirjaimellisesti: mäntyhiiri) 

■ häihin {MW), delfiini (kirjaimellisesti: meriporsas) 

■ mäotöuyTng (ffiAÄ), pöllö (kirjaimellisesti: kissapäähaukka) 

■ vvuliäo {^M), pitkästynyt (kirjaimellisesti: olla ilman juttelua) 

■ käixln (FF'l>), olla onnellinen (kirjaimellisesti: avata sydän) 

■ äiren (HA), aviopuoliso (kirjaimellisesti: rakkaushenkilö) 

■ Shängdl (±^), jumala (kirjaimellisesti: keisarin yläpuolella) 

■ xlngql (MH), viikko (kirjaimellisesti: tähtijakso) 

■ jinji {'MM.), hätätilanne (kirjaimellisesti: tiukka kiireellinen) 

■ zibizheng ([llfflÖE), autismi (kirjaimellisesti: itsensä sulkemisen sairaus) 

■ diänying (^f£), elokuva (kirjaimellisesti: sähkövarjo) 

■ diännäo (%®), tietokone (kirjaimellisesti: sähköaivo) 

■ zhinänzhen (JUiiitt), kompassi (kirjaimellisesti: etelää osoittava neula) 

■ shehulzhuyl (%h^±A), sosialismi (kirjaimellisesti: yhteiskunta-ideologia [shehui - yhteiskunta; 
zhuyj - ideologia]) 

Ulkomaalaisille nimille on kaksi erilaista kiinalaistamiskäytäntöä, foneettinen ja merkityksellinen. 
Foneettisessa käytännössä nimi on käännetty kiinaksi siten, että on valittu merkkejä, jotka yhdistämällä 
saadaan alkukieliseltä nimeltä kuulostava nimi perustuen siihen, miten kyseiset merkit äännetään 
mandariinikiinassa. Näin muodostettujen sanojen merkkien merkitys on satunnainen. Esimerkiksi Helsinki 
on He'erxlnjl ( M '§) ja merkkien merkitykset ovat hehkuva, sinä, työläs ja perusta. Sana "Suomi" 
perustuu valtion ulkokielisiin nimiin ja kirjoitetaan Fenlän (l)d-=L). Merkit tarkoittavat tuoksuva ja orkidea. 
Merkityksellisessä käytännössä nimen merkitys säilytetään. Esimerkiksi "Oxford" on kiinaksi Nuijin (^}|t), 
joka tarkoittaa lehmien kahluupaikkaa, kuten alkukielinen sanakin. Useat valtioiden nimet ovat sekoitus 




foneettista ja merkityksellistä. Esimerkiksi Saksa on Deguö (tl!S) ja Englanti on vastaavasti YIngguö (H 
H). Näissä ensimmäinen merkki fonetisoi maan omakielisen nimen alkua ääntämyksellisesti, toinen merkki 
tarkoittaa yksinkertaisesti valtiota. 

Kirj oitus j är j estelmä 


Kiinan kirjoitusjärjestelmä on maailman neljänneksi varhaisin, 
ja vanhin nykyisin käytössä oleva kirjoitusjärjestelmä. 

Kiinalaisia merkkejä on yhteensä noin sata tuhatta, mutta 
todellisuudessa käytettyjen merkkien määrä on huomattavasti 
pienempi. Yleisesti käytettyjä merkkejä on 6 763, joista erittäin 
yleisesti käytettyjä 3 755 ja kaikkein käytetyimpiä noin 3 000. 

Alimman kouluasteen (vast. peruskoulun ala-astetta) käytyään 
kiinalaiset koululaiset ovat oppineet 2 000 merkkiä. Varsinkin 
maaseudulla on paljon ihmisiä, jotka eivät jatka koulua tämän 
pidemmälle. Kiinalaisen sanomalehden lukemiseen riittää 
tavallisesti noin kolmen-neljän tuhannen merkin tunteminen. 

Kiinan kielessä on käytössä oikeastaan kaksi 
merkkijärjestelmää, perinteinen (IE li? tai Siili?, fäntlzi ) ja 
yksinkertaistettu (f^fb?, jiänhuäzi). 

Ensin mainitut perustuvat vanhoihin, keisarinvallan aikaisiin kirjoitusmerkkeihin, ja ovat käytössä 
Tafvvanilla, Hongkongissa ja Macaossa, joiden lisäksi useat ulkokiinalaiset yhteisöt käyttävät perinteisiä 
merkkejä. Yksinkertaistetut merkit ovat olleet käytössä Manner-Kiinassa vuodesta 1954 alkaen, jolloin 
lukutaitoa pyrittiin levittämään laajemmalle. Merkkejä yksinkertaistettiin useilla tavoilla, mm. ottamalla 
käyttöön muinaisia, yksinkertaisempia variantteja tai kursiivikirjoitukseen perustuvia muotoja. Yhä 
useammat ulkokiinalaiset yhteisöt ovat alkaneet käyttää yksinkertaistettua merkkijärjestelmää. Samoin 
useimmat kiinaa opiskelevat oppivat nykyään yksinkertaistettuja merkkejä. Kiinan kielen yhtenäisestä 
kirjoitusjärjestelmästä käydään jatkuvaa väittelyä. Eroa yksinkertaistetun ja perinteisen merkkijärjestelmän 
välillä on sen verran vähän, noin 500 merkkiä, ettei molempien järjestelmien lukemista ole kovin vaikeaa 
oppia, jos on saanut ensin jo opittua jommankumman. 

Kirjoituksen suunta vaihtelee sen mukaan, mistä teksti on peräisin. Taiwanilaiset kirjat kirjoitetaan ylhäältä 
alas, lukusuunnan ollessa pystyriveittäin oikealta vasemmalle. Manner-Kiinan kirjat sitä vastoin kirjoitetaan 
länsimaiseen tapaan vasemmalta oikealle, lukusuunnan ollessa riveittäin vasemmalta oikealle. Internetin 
teksteissä molemmat käyttävät länsimaista vasemmalta oikealle kirjoittamista, joka luetaan riveittäin. 

Kiinan kielen nykyään käytetyin romanisaatio on kiinassa kehitetty pinyin, jonka Kiinan kansantasavalta otti 
käyttöön 1979.^ Aiempaa Wade-Giles -romanisaatiota näkee yhä esimerkiksi henkilöiden nimissä. 
Mannerkiinalaiset opettelevat koulussa kiinalaisten kirjoitusmerkkien lisäksi myös latinalaiset aakkoset ja 
kiinan kirjoittamisen pinyinillä. Tähän liittyen pinyin on myös Manner-Kiinassa suosituin tapa kirjoittaa 
kirjoitusmerkkejä tietokoneella, eli merkkiä vastaava sana kirjoitetaan länsimaisin kirjaimin ja käyttäjä 
valitsee ruudulle ilmestyvistä vaihtoehdoista oikean merkin annetulle ääntötavalle. 

Katso myös 

■ Kiinalaiset kielet 

■ Sinotiibetiläiset kielet 

■ Sh! shi shi sh! shi 



Erilaisia kiinalaisen kalligrafian tyylejä. 


















Lähteet 


Seren Christian Egerod: Chinese languages (https://www.britannica.com/topic/Chinese-la 
ngu age s) Encyclopedia Britannica. Viitattu 17.6.2017. 


Aiheesta muualla 


■ (j> Kuvia tai muita tiedostoja aiheesta Kiinan kieli VVikimedia Commonsissa 

■ Kiinan kieli muutoksessa (http://yle.fi/aihe/artikkeli/2014/08/08/kiinan-kieli-muutoksessa) Yle, 

Pertti Seppälä 8.8.2014 

Siniittiset kielet 

mandariinikiina | jin-kiina | wu-kiina | huizhou-kiina | gan-kiina | xiang-kiina | min-kiina | hakka-kiina 
kantoninkiina | dungaani 


Noudettu kohteesta ”https://fi.wikipedia.org/w/index.php?title=Kiinan_kieli&oldid=18392957” 


Sivua on viimeksi muutettu 7. syyskuuta 2019 kello 11.51. 

Teksti on saatavilla Creative Commons Attribution/Share-Alike -lisenssillä; lisäehtoja voi sisältyä. Katso käyttöehdot. 
Wikipedia® on Wikimedia Foundationin rekisteröimä tavaramerkki. 

